《次前韵戏似》
宋代·陈著

喜逢新岁带春回，四老过从贺泰来。
君若燕毛分次第，我当鹤发领徘徊。
忺怀爵跃空相望，弱脚蹒跚阻一陪。
传语诸贤任抛外，百年夫妇自衔杯。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。